  Туспуктэм: Руслан Нуриахметов Майя Бывальцева 0+ 25-тӥ тулыспалэ Ижкарын толэз келян но тулысэз пумитан шулдыръяськонъёс ортчозы. Люкаськемъёс понна «Масленча кубоклы» шудон радъялозы. Со сярысь кар администрацилэн прессс-лужбаез ивортӥз. 12 часысен 16 часозь Шор площадьын карысь творчествоя коллективъёслэн возьматонъёссы, ӵошатсконъёс, шудонъёс луозы. Тужгес сэзьёсыз масленча юбо йылысь кузьым басьтыны тубыны быгатозы. «Масленча кубок» понна вожвылъяськыны мылкыд карись командаос (6-8 адями) куриськон 20-тӥ тулыспалозь сётыны кулэ, рос-просгес татын. Дунъясьёс тужгес ческыт мильымез, тужгес шулдыр такмакез, тужгес яркыт дӥськутэз быръёзы. Спорт ӵошатсконъёсын тужгес чырткемзэ но кужмозэ шараялозы. 26-тӥ тулыспалэ 11 часысен Вӧйдыр шулдыръяськонъёс карысь ёросъёсын радъяськозы: «Восточный» лулчеберет юртын, Калык творчествоя «Спартак» юртын, Металлургъёслэн скверазы, Космонавтъёслэн парказы. Нунал ӵоже Ӟуч юртын сяськаосын адӟытон ужалоз. Тодэ вайытом, 26-тӥ тулыспалэ Сюмси черкоугртын элькун Масленча ортчоз. Тегъёс: Удмуртия Ижкар Масленча  